Document ID: 32013R0622

32013R0622
L 177/15
SLUŽBENI LIST EUROPSKE UNIJE
PROVEDBENA UREDBA KOMISIJE (EU) br. 622/2013
od 25. lipnja 2013.
o izmjeni Uredbe Vijeća (EZ) br. 2368/2002 o provedbi postupka certificiranja Procesa Kimberly za međunarodnu trgovinu neobrađenim dijamantima
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 2368/2002 od 20. prosinca 2002. o provedbi postupka certificiranja Procesa Kimberly za međunarodnu trgovinu neobrađenim dijamantima (1), a posebno njezin članak 20.,
budući da:
(1)
U Prilogu II. Uredbi (EZ) br. 2368/2002 navodi se popis sudionika u postupku certificiranja Procesa Kimberly (dalje u tekstu „PK”) i njihovih zakonski imenovanih nadležnih tijela.
(2)
Predsjednik PK-a je 23. svibnja 2013. izdao obavijest kojom se potvrđuje da su se sudionici PK-a u pisanom postupku odlučili suzdržati od slanja ili primanja pošiljaka neobrađenih dijamanata iz Srednjoafričke Republike sve dok se jasno ne pokaže kako je ta zemlja sposobna osigurati poštivanje minimalnih standarda PK-a.
(3)
Prilog II. Uredbi (EZ) br. 2368/2002 bi stoga trebalo na odgovarajući način izmijeniti.
(4)
Mjere predviđene u ovoj Uredbi u skladu su s mišljenjem odbora iz članka 22. Uredbe (EZ) br. 2368/2002.
(5)
Kako bi se osigurala učinkovitost mjera predviđenih u ovoj Uredbi, ona bi trebala odmah stupiti na snagu,
DONIJELA JE OVU UREDBU:
Članak 1.
Prilog II. Uredbi (EZ) br. 2368/2002 zamjenjuje se tekstom određenim u Prilogu ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 25. lipnja 2013.

Labels: 3
14
18